Na temelju članka 19.a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20), članka 126. Zakona o socijalnoj skrbi (“Narodne novine”, broj 18/22, 46/22, 119/22 i 71/23), članak6. Zakona o zdravstvenoj zaštiti (“Narodne Novine” broj 100/18, 125/19, 147/20, 119/22, 156/22 i 33/23), članka 32. i 33. Zakona o udrugama (“Narodne Novine” broj 74/14, 70/17, 98/19 i 151/22),te članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika, na 17. sjednici od 14. prosinca 2023. godine donijelo je

**O D L U K U**

***o II. izmjeni Programa Zdravstvene zaštite i pomoći socijalno ugroženim,***

***nemoćnim i* *drugim osobama Grada Šibenika za 2023. godinu***

1. U Programu zdravstvene zaštite i pomoći socijalno ugroženim, nemoćnim i drugim

osobama Grada Šibenika za 2023. godinu („Službeni glasnik Grada Šibenika“, broj 12/22 , 1/23 i 6/23 ), u glavi I. UVODNI DIO stavku 1. iznos: „723.189,00 EUR“, mijenja se u iznos: „870.928.00 EUR “.

* U glavi II. OBLICI POMOĆI točki 1) ZDRAVSTVENA ZAŠTITA podtočki a)

iznos: „47.360,00 EUR“ mijenja se u iznos: 47.000,00 EUR“. U istoj točki podtočki b) iznos: „1.327,00 EUR“ MIJENJA SE U IZNOS: „1.294,00 EUR“. U istoj točki sveukupan iznos: „48,687 EUR“ mijenja se u iznos: 48.294,00 EUR“.

- U istoj glavi točki 2) PROGRAMI SOCIJALNE SKRBI u podtočki A) iznos: „132.730,00 EUR“ mijenja se u iznos: „120.100,00 EUR“; u podtočki B) dodaje se novi stavak i tekst : „Unutar navedene stavke isplaćuje se i prigodna jednokratna novčana naknada „božićnica“ za sljedeće kategorije umirovljenika i drugih osoba na području grada Šibenika:

-umirovljenici s prebivalištem na području grada Šibenika čija mirovinska primanja (tuzemna i/ili inozemna sa svim dodacima, osim naknade zbog tjelesnog oštećenja i doplatka za pomoć i njegu) ne prelaze iznos od 400,00 EUR, ostvaren za listopad 2024. godine,

- korisnici nacionalne naknade za starije osobe s prebivalištem na području grada Šibenika koji su ostvarili naknadu za listopad 2024. godine,

- osobe starije od 65 godina s prebivalištem na području grada Šibenika koje ostvaruju zajamčenu minimalnu naknadu odnosno koje ne ostvaruju mirovinu ni prihode po drugoj osnovi.

Visina iznosa prigodne jednokratne novčane naknade „božićnice“ ovisi o visini mirovine odnosno druge vrste prihoda:

- iznos od 60,00 EUR „božićnice“ može ostvariti korisnik s visinom mirovine do 200,00 eura, korisnik nacionalne naknade za starije osobe s prebivalištem na području grada Šibenika te osoba starija od 65 godina s prebivalištem na području grada Šibenika koja ostvaruje zajamčenu minimalnu naknadu odnosno koja ne ostvaruje mirovinu ni prihod po drugoj osnovi,

- iznos od 45,00 EUR „božićnice“ može ostvariti korisnik s visinom mirovine od 200,01 do 300,00 EUR,

- iznos od 30,00 EUR božićnice može ostvariti korisnik s visinom mirovine od 300,01 do 400,00 EUR,

- iznos od 30,00 eura božićnice može ostvariti korisnik s visinom mirovine od 300,01 do 400,00 eura.”; a time „iznos: „23.890,00 EUR“ mijenja se u iznos: „183.890,00 EUR“;

- U istoj glavi točki 3) podtočki F) iznos: „3.281,00 EUR“ mijenja se u iznos: „3.413,00 EUR“, te pod Ukupno Ostali iznos: “14.032,00 EUR“ u iznos: „14.164,00EUR“. 14.164,00 EUR“. U istoj točki Ukupan iznos Ostali programi socijalne skrbi : „14.032,00 EUR“ mijenja se u iznos: „14.164,00 EUR“, te sveukupan iznos Program socijalne pomoći: „539.140,00 EUR“ mijenja se u iznos: „686.642,00 EUR“.

- U glavi III. CENTAR ZA PRUŽANJE USLUGA U ZAJEDNICI GRADA ŠIBENIKA iznos: „ 135.362,00 EUR“ mijenja se u iznos: „ 135.992,00 EUR“.

1. Ova Odluka stupa na snagu dan nakon objave u „Službenom glasniku Grada Šibenika.“

KLASA: 550-03/22-01/01

URBROJ: 2182-1-05/1-23- 10

Šibenik, 14. prosinca 2023.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović,v.r.

Dostaviti:

1.Službeni glasnik Grada Šibenika

2.Ured gradonačelnika - ovdje

3.Upravni odjel za financije - ovdje

4.Upravni odjel za društvene

djelatnosti - ovdje

5.Dokumentacija – ovdje

6. Arhiv – ovdje

**OBRAZLOŽENJE**

Grad Šibenik u svom Proračunu za 2023. godinu za potrebe zdravstvene zaštite, socijalne skrbi i djelatnosti Centra za pružanje usluga u zajednici grada Šibenika planirao je iznos od 723.189,00 EUR, a prijedlogom II. izmjena i dopuna Proračuna za 2023. godinu predlaže se realizacija u iznosu od 870.928,00 EUR **s** promjenama u točkama:

U glavi II. OBLICI POMOĆI :

- točki 1) ZDRAVSTVENA ZAŠTITA podtočki a) iznos 7.360,00 EUR mijenja se u iznos 47.000,00 EUR; te u podtočki b) iznos 1.327,00 EUR mijenja se u iznos 1.294,00 EUR. U istoj točki sveukupan iznos 48.687,00 EUR mijenja se u iznos 48.294,00 EUR.

Planirana sredstva se smanjuju u iznosu od 393,00 EUR sukladno realizaciji aktivnosti A101101 Donacije za Dom zdravlja utvrđene potpisanim ugovorima između Grada i Doma zdravlja Šibenik u okviru financiranja nerentabilnih timova na rubnim područjima Grada Šibenika otoka Zlarin, Žirje i Kaprije, te ugovorenim obvezama za realizaciju aktivnosti Šibenik- grad prijatelj djece, između Grada i DND Hrvatske.

- Nadalje, u Glavi II predlažu se izmjene u točki 2) PROGRAMI SOCIJALNE SKRBI i to u podtočkama:

- podtočki A) NAKNADA ZA PODMIRENJE TROŠKOVA STANOVANJA u skladu sa revidiranim predmetima korisnika i zaprimljenim zahtjevima koji će biti realizirani do konca 2023. godine a sukladno Zakonu o socijalnoj skrbi.

- podtočki B) JEDNOKRATNA POMOĆ iznos od 23.890,00 EUR realizirat će se u iznosu od 183.890,00 EUR. Naime, Zakonom o socijalnoj skrbi čl. 289. st. 7. propisano je da jedinice lokalne i područne samouprave mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno ovim Zakonom, na način propisan njihovim općim aktom ako u svom proračunu imaju za to osigurana sredstva što je i ostvareno sukladno aktu Odluka o socijalnoj skrbi Grada Šibenika (Službeni glasnik Grada Šibenika broj 6/23). Ovim II. izmjenama i dopunama Proračuna za 2023. planira se povećanje stavke zbog prijedloga da se do kraja prosinca 2023. godine unutar navedenog programa isplati prigodna jednokratna novčana naknada „božićnica“ za sljedeće kategorije umirovljenika i drugih osoba na području grada Šibenika:

-umirovljenici s prebivalištem na području grada Šibenika čija mirovinska primanja (tuzemna i/ili inozemna sa svim dodacima, osim naknade zbog tjelesnog oštećenja i doplatka za pomoć i njegu) ne prelaze iznos od 400,00 EUR, ostvaren za listopad 2024. godine,

-korisnici nacionalne naknade za starije osobe s prebivalištem na području grada Šibenika koji su ostvarili naknadu za listopad 2024. godine,

-osobe starije od 65 godina s prebivalištem na području grada Šibenika koje ostvaruju zajamčenu minimalnu naknadu odnosno koje ne ostvaruju mirovinu ni prihode po drugoj osnovi.

Visina iznosa prigodne jednokratne novčane naknade „božićnice“ ovisi o visini mirovine odnosno druge vrste prihoda:

-iznos od 60,00 EUR „božićnice“ može ostvariti korisnik s visinom mirovine do 200,00 EUR, korisnik nacionalne naknade za starije osobe s prebivalištem na području grada Šibenika te osoba starija od 65 godina s prebivalištem na području grada Šibenika koja ostvaruje zajamčenu minimalnu naknadu odnosno koja ne ostvaruje mirovinu ni prihod po drugoj osnovi,

-iznos od 45,00 EUR „božićnice“ može ostvariti korisnik s visinom mirovine od 200,01 do 300,00 EUR,

-iznos od 30,00 eura božićnice može ostvariti korisnik s visinom mirovine od 300,01 do 400,00 EUR. Iznos potreban za navedenu naknadu iznosi 160.000,00 EUR.

- u istoj glavi točki 3 podtočki F)SUFINANCIRANJE ODGOJA I OBRAZOVANJA DJECE S TEŠKOĆAMA U RAZVOJU U SUVAG-u iznos 3.281,00 EUR povećava se na 3.413,00 EUR sukladno realizaciji ugovora sklopljenog sa Poliklinikom SUVAG za provođenje 6-satnog programa za jednog korisnika s područja grada Šibenika, a time se i ukupan iznos podtočke Ostali programi socijalnu skrbi mijenja iz 14.032,00 EUR u 14.164,00 EUR, te sveukupan iznos za Program socijalnu pomoći iz 539.140,00 EUR u 686.642,00 EUR.

U Glavi III. CENTAR ZA PRUŽANJE USLUGA U ZAJEDNICI GRADA ŠIBENIKA iznos 135.362,00 EUR mijenja se u iznos 135.992,00 EUR. Osnovna djelatnost u ustanovi su programi iz sustava socijalne skrbi, pružanje izvan institucijskih socijalnih usluga, pomoć u kući i usluga boravka/organiziranih dnevnih aktivnosti za određeni broj uključenih korisnika, za starije osobe, odrasle invalidne osobe i teško bolesne odrasle osobe. Predloženo povećanje odnosi se na novu stavku - Računalne usluge zbog podmirenja usluge održavanja računalnog programa tj. licence.